Maria Fantino
Maria Emilie Prehn Hansen, bedre kendt som Maria Fantino (født 4. maj 1995) er en dansk radiovært på P3. Hun startede i 2015 på DR's talenthold, som er et 2-årigt lønnet udviklingsforløb i DR, hvor unge talenter udvikler sig til en fremtid i mediebranchen. Hun har siden 2018 sendt radioprogrammet Curlingklubben på P3, med sin makker Christian Bonde. I september 2021 havde Maria sin debut, i P4´s radio- og podcast program Sara & monopolet.

Navn 
Maria hedder i virkeligheden Maria Emilie Prehn Hansen. Hun fik navnet Fantino af sin veninde da hun var 12, og er blevet kaldt det lige siden.

Curlingklubben 
Curlingklubben er et dansk radioprogram, som bliver sendt på P3 hos Danmarks Radio. Curlingklubben sendte første gang d. 15. januar 2018 og blev en kæmpe succes. Programmet har i alt vundet 6 priser, 4 zulu priser som bl.a. som årets-lyd. Den seneste pris blev vundet i oktober 2021, som årets radioprogram. Curlingklubben er et ungdomsprogram, som leverer public service til den unge målgruppe. Værterne Maria Fantino og Christian Bonde taler om emner, som man som lytter, kan relatere til. Sammen med producerende redaktør, Joachim Holmgaard, laver de komisk indhold og faste indslag, alle ugens hverdage.

Opvækst 
Maria er vokset op i København på Østerbro med sin mor, far og fire år yngre søster, Julie. Hun gik på Langelinieskolen, som barn og på Ørestad gymnasium i sine teenageår. Maria har siden sin gymnasietid gerne ville være vært, men har haft svært ved at tro på sig selv. Da hun startede på højskole i 2014, fik hun ideen til at søge ind på DR´s talenthold, af hendes veninde fra højskolen. I 2015 blev Maria optaget på DR's talenthold, hvor hun bl.a. skulle lære hvordan man begår sig i mediebranchen. I en periode lavede hun også diverse indslag for DR Ultra, men er i dag radiovært på P3.

#MeToo 
Maria har i sin tid i mediebranchen oplevet krænkende adfærd fra sin chef, da hun var praktikant hos DR. Maria oplevede i sin praktikanttid at en over hende i DR, under en julefrokost, sagde til hende at hun skulle være sammen med hans kæreste, mens han ville se på. Maria gik senere til sin chef og klagede, fordi hun havde talt med andre, som også havde oplevede krænkede adfærd fra chefens side. Efter Maria satte sit navn på klagen, som den eneste, blev sagen taget op, og chefen arbejder ikke længere hos DR. Om han blev fyret eller sagde op vides ikke. Efter noget tid blev Maria opsøgt af chefen på mail, hvor han skrev at han ville tage sagen op i retten. Maria gik til sin chef i DR, og efter flere henvendelser holdt han op med og kontakte hende. I 2020 kom den anden MeToo bølgen frem, efter Sofie Linde til Zulu comedy galla, fortalte sin historie med at blive truet af en chef i DR, da hun var ung. Efter Sofie Linde fortalte sin historie, stod andre kendte personer i mediebranchen frem, inklusiv Maria Fantino og fortalte om deres oplevelser. Maria har også senere medvirket i den populære nyheds podcast, Genstart, hvor hun fortalte om sin MeToo sag.

Referencer 

Radioværter fra Danmark